Akken i d-yenna Bouamara Kamel (2017:21) deg usegzawal Issin2 asesmel ilmend ufeggag d asesmel yebnan ɣef tergalt tamezwarut n ufeggag n wawal, d awal melba tiɣri-ines tamezwarut, ticki awal i beddu s teɣri am ( a,i,u,e) d awal melba aferdis n unti, ticki awalennni d ismawen untiyen ibeddu s ( ta,tu,ti). Ṣṣenf-agi yesԑa aṭas n wayen yelhan, ayen yellan diri-t ahat d amceyyer n wawalen n yiwet twacult. Md: awalen yecban aru, amaru,tira, ur tenyettaf ara yimeɣri deg yiwet n tewwurt ( n usegzawal) wala deg yiwen usebtar ɣas akken seg yiwen n uẓar R ( w) i d-kkan yak wawalen maca takti-ya n twacult n wawalen d isem-is i dawal-is tekti meḥsub d ayen yettxeṭṭiren deg wallaɣ n umdan, maci dayen snen yak yimaziɣen melba ccek ala wid yeɣran tasnilest n tmaziɣt i yessnen ad yegzi takti-ya syin ɣur-s win iran ad yissin aẓar i seg i d-fɣen wawalen-a aru, amaru,tanirit, tira maci di ṣṣenf n usegzawal-a ara imuqel ad iruḥ ad imuqel asegzawal yebnan ɣef uẓar am usegzawal n Dallet. 36